คัตเตอร์จ่อคอ ขอพบนายกรัฐมนตรี ระทึกทำเนียบ
อ้าง ร.อ. ชู้เมีย โฆษก ทบ.แจง จดหย่ากันแล้ว,ระทึกหน้าทำเนียบฯ ,หนุ่มใหญ่วัย 66 ใช้คัตเตอร์จี้คอ, ขอพบ บิ๊กตู่ ช่วยเหลือ อ้างถูกนายทหารสังกัด พล.ร.6 แย่งเมีย ก่อนตำรวจสายสืบสบโอกาสพุ่งชาร์จแย่งมีดจากมือ เจ้าตัวอัดอั้นเผยถูกนายทหารยศร้อยเอกแย่งเมียไม่พอ ยังมาถูกเมียหลอกให้โอนเงินอีก 2.8 แสน เคยร้องไปที่ต้นสังกัดกลับเรื่องเงียบ เลยตัดสินใจสร้างเหตุขอพบนายกฯ ด้านโฆษก ทบ.ชี้แจง ทหารรายนี้จดทะเบียนสมรสกับอดีตเมียของคู่กรณีตามกฎหมาย หลังจดทะเบียนหย่าแล้ว เรื่องนี้ทำให้เสื่อมเสียชื่อเสียง อยู่ในขั้นตอนฟ้องร้องตามกฎหมาย,หนุ่มใหญ่ใช้คัตเตอร์จี้คอขอพบ บิ๊กตู่ อ้างถูกทหารแย่งเมีย เกิดขึ้นเมื่อเวลา 09.15 น. วันที่ 21 พ.ค. พ.ต.อ.ศุภัทร ศุภกำเนิด ผกก.สน.ดุสิต รับแจ้งเหตุมีชายใช้มีดจี้คอตนเองเรียกร้องขอพบ พล.อ.ประยุทธ์ จันทร์โอชา นายกรัฐมนตรีและหัวหน้า คสช. เพื่อร้องเรียนกรณีถูกนายทหารสังกัดกองพลทหารราบที่ 6 (พล.ร.6) แย่งภรรยา ที่บริเวณเชิงสะพานชมัยมรุเชษฐ ริมรั้วทำเนียบรัฐบาล ถนนพิษณุโลก แขวงและเขตดุสิต กทม. จึงรุดไปตรวจสอบพร้อมตำรวจฝ่ายสืบสวน สน.ดุสิต และเจ้าหน้าที่ผู้เกี่ยวข้อง,ที่เกิดเหตุพบนายวรพล สุจริยา อายุ 66 ปี อาชีพรับจ้างทั่วไป อยู่บ้านเลขที่ 38/2 หมู่ 6 ต.บางพลีน้อย อ.บางบ่อ จ.สมุทรปราการ นั่งอยู่บนพื้นถนนในสภาพสวมกางเกงขายาวสีกรมท่าเพียงตัวเดียว ใช้มีดคัตเตอร์จี้คอตัวเอง ด้วยสีหน้าเคร่งเครียดมีตำรวจหลายหน่วยงานเฝ้าสังเกตการณ์ ก่อนเข้าเจรจาเกลี้ยกล่อม ชวนพูดคุยเพื่อให้นายวรพลสงบสติอารมณ์เลิกใช้มีดจี้คอตัวเอง แต่เจ้าตัวไม่ยอมให้ใครเข้าใกล้ นั่งอยู่บนพื้นถนนไม่ยอมลุกไปไหน กระทั่งเวลาผ่านไปประมาณ 20 นาที ตำรวจที่เข้าเจรจาทำทีขอดูเอกสารจากนายวรพล พอสบโอกาส ร.ต.อ.สงกรานต์ พุทธานุรักษ์ รอง สว.กก.สส.บก.น.1 พร้อมพวกวิ่งเข้าชาร์จแย่งมีดจากมือนายวรพลเอาไว้ได้ ท่ามกลางความโล่งอกของประชาชนที่เห็นเหตุการณ์ ก่อนนำตัวไปสอบสวนที่สำนักงานคณะกรรมการข้าราชการพลเรือน (ก.พ.) ฝั่งตรงข้ามทำเนียบรัฐบาล มีนายสาธิต สุทธิเสริม หน.ฝ่ายประสานมวลชน ทำหน้าที่ซักถาม,เบื้องต้นนายวรพลให้การว่า ก่อเหตุครั้งนี้ เพราะต้องการร้องเรียนให้สอบวินัยทหารกับ ร.อ.สมคิด แพงวิเศษ นายทหารสังกัด พล.ร.6 อ.ศรีสมเด็จ จ.ร้อยเอ็ด เนื่องจากนายทหารนายดังกล่าวแอบจดทะเบียนสมรสกับภรรยาของตน รวมทั้งถูกภรรยาหลอกให้โอนเงินรวม 280,000 บาท เคยร้องเรียนไปยังหน่วยงานต้นสังกัดของทหารนายนี้แล้ว แต่ไม่มีการดำเนินการใดๆ ตัดสินใจเดินทางมาที่ทำเนียบรัฐบาลเพื่อร้องเรียนต่อนายกรัฐมนตรี,ขณะที่ พ.ต.อ.ศุภัทรเปิดเผยว่า หลังพาตัวนายวรพลไปยังสำนักงานคณะกรรมการข้าราชการพลเรือน (ก.พ.) เพื่อซักถามเรื่องราวทั้งหมด ใช้เวลาประมาณ 3 ชม. ก่อนส่งตัวมาให้ตำรวจดำเนินการต่อ สำหรับเหตุการณ์นี้แบ่งออกเป็น 2 ส่วน ส่วนแรกคือกรณีที่นายวรพลมาร้องเรียนนั้น สำนักงาน ก.พ.จะเป็นผู้ดำเนินการเองทั้งหมด ส่วนที่ 2 พนักงานสอบสวน สน.ดุสิต แจ้งข้อหาพกพาอาวุธมีดไปในเมืองหรือทางสาธารณะโดยไม่มีเหตุอันควร แต่ความผิดดังกล่าวเป็นความผิดลหุโทษ ปรับนายวรพล 100 บาท ก่อนปล่อยตัวไป,วันเดียวกัน พ.อ.วินธัย สุวารี โฆษก ทบ.ชี้แจง กรณีนี้ว่าศูนย์ประชาสัมพันธ์ ทบ.ตรวจสอบข้อมูลขั้นต้นกับ พล.ร.6 สรุปได้ดังนี้นายวรพล สุจริยา ผู้ร้องเรียนเคยมีภรรยาชื่อนางปิยวรรณ มั่นยืน ปัจจุบันเลิกรากันไป ด้วยการจดทะเบียนหย่าตามกฎหมายเมื่อปี 58 หลังจากนางปิยวรรณเลิกกับสามีเก่าแล้ว มาพบกับ ร.อ.สมคิด แพงวิเศษ นายทหารสังกัด ร้อย.ลว.ไกล 6 พล.ร.6 เคยเป็นเพื่อนเรียนสมัยมัธยม ก่อนตกลงปลงใจแต่งงานกัน จดทะเบียนสมรสอย่างถูกต้องตามกฎหมาย เมื่อปี 59 สำหรับนายวรพลผู้ร้องเรียน เคยไปร้องเรียนที่ พล.ร.6 ต้นสังกัดสอบสวนแล้วปรากฏว่า ร.อ.สมคิดอยู่กินกับนางปิยวรรณอย่างถูกต้องตามกฎหมาย เนื่องจากนางปิยวรรณจดทะเบียนหย่ากับนายวรพลตามคำสั่งศาล การที่นายวรพลมาร้องเรียนเช่นนี้ ทำให้ ร.อ.สมคิด ได้รับความเสียหายเสื่อมเสียชื่อเสียง จึงแจ้งความดำเนินคดีกับนายวรพลและเตรียมไปขึ้นศาลในวันที่ 3 ก.ค.นี้
ระทึกหน้าทำเนียบฯ หนุ่มใหญ่วัย 66 ใช้คัตเตอร์จี้คอ ขอพบ บิ๊กตู่ ช่วยเหลือ อ้างถูกนายทหารสังกัด พล.ร.6 แย่งเมีย ก่อนตำรวจสายสืบสบโอกาสพุ่งชาร์จแย่งมีดจากมือ
หนุ่มใหญ่,คัตเตอร์จี้คอ,ประยุทธ์ จันทร์โอชา,ถูกทหารแย่งเมีย,วรพล สุจริยา,ทำเนียบรัฐบาล,ข่าวหน้า1,ข่าวทั่วไป